JVC ने भारत में उतारे 6 नए स्मार्ट एलईडी टीवी, कीमत 7,499 रुपये से शुरू  
नए JVC TV रेंज़ की कीमत 7,499 रुपये से शुरू
32N3105C स्मार्ट एलईडी टीवी की कीमत 11,999 रुपये
JVC की नई TV रेंज़ Flipkart पर उपलब्ध
भारत में किफायती स्मार्ट टीवी की बढ़ती डिमांड को देखते हुए JVC TVs ने एक साथ 6 नए एलईडी टीवी (JVC LED TV) को लॉन्च कर दिया है। जेवीसी की नई स्मार्ट टीवी रेंज़ (JVC Smart LED TVs) में 24 इंच से 39 इंच तक के साइज़ वाले टीवी शामिल हैं। JVC Smart LED टीवी की नई रेज़ 7,499 रुपये से शुरू होती है। जेवीसी स्मार्ट एलईडी टीवी के नए टीवी ई-कॉमर्स साइट Flipkart पर बिक्री के लिए उपलब्ध करा दिए गए हैं। ये नए टीवी इन-बिल्ट ब्लूटूथ समेत कई स्मार्ट कनेक्टिविटी फीचर्स से लैस हैं। इस रेंज़ में JVC 32N3105C मॉडल की कीमत 11,999 रुपये है।
JVC 32N3105C मॉडल इंटेलेकुचअल यूआई से लैस है जो यूज़र की रुचि को समझकर उसी तरह के कंटेंट को होम स्क्रीन पर दिखाता है। इंटरफेस YouTube और Netflix जैसे बिल्ट-इन ऐप्लिकेशन की मदद से कंटेंट दिखाता है। टीवी के डिस्प्ले का रिजॉल्यूशन 1366x768 पिक्सल है। टीवी 24 वाट का साउंड आउटपुट, क्वाड-कोर प्रोसेसर, 1 जीबी रैम और 8 जीबी इंटरनल स्टोरेज से लैस है।
इसके अलावा Miracast की मदद से स्क्रीन कास्टिंग कर सकते हैं। टीवी में तीन एचडीएमआई पोर्ट, दो यूएसबी पोर्ट, इन-बिल्ट वाई-फाई और एथरनेट कनेक्टिविटी सपोर्ट दिया गया है। टीवी एक स्मार्ट रिमोट के साथ आता है, जो स्मार्ट इंटरफेस पर नेविगेशन को आसान बनाता है।
रेंज में JVC 32N380C (9,999 रुपये), JVC 24N380C (7,499 रुपये), JVC 32N385C (11,999 रुपये), JVC 39N380C (15,999 रुपये) और JVC 39N3105C (16,999 रुपये) वाले मॉडल शामिल हैं। इसके अलावा जेवीसी के दो अन्य मॉडल भी भारत में बेचे जाते हैं  JVC 43N7105C और 55N7105, गौर करने वाली बात यह है कि ये दोनों ही टीवी 4के रिजॉल्यूशन सपोर्ट करते हैं।